**DĖL ROKIŠKIO RAJONO SAVIVALDYBĖS TARYBOS 2017 M. VASARIO 24 D. SPRENDIMO NR. TS-28 „DĖL SAVIVALDYBĖS TURTO PERDAVIMO PAGAL PANAUDOS SUTARTIS BENDRUOMENĖMS“ DALINIO PAKEITIMO**

2019 m. kovo 29 d. Nr. TS-

Rokiškis

Vadovaudamasi Vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Rokiškio rajono savivaldybės tarybos 2014 m. gruodžio 19 d. sprendimu Nr. TS-257 patvirtintu Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašu, atsižvelgdama į Pandėlio miesto bendruomenės 2019 m. vasario 6 d. prašymą bei Onuškio kaimo bendruomenės 2019 m. kovo 12 d. prašymą, Rokiškio rajono savivaldybės taryba nusprendžia:

 1. Iš dalies pakeisti Rokiškio rajono savivaldybės tarybos 2017 m. vasario 24 d. sprendimą Nr. TS-28 „[Dėl savivaldybės turto perdavimo pagal panaudos sutartis](http://dlxvm/DocLogix/Common/Form.aspx?ID=138254&VersionID=36428&Referrer=fd78f4db-70b4-4626-9157-f49f3d130d1c) bendruomenėms“, papildyti 1.4 punktą žodžiais „ir 70,51 kv. m bendro ploto patalpas (pažymėtas plane 1-31, 1-32, 1-33, 1-35 ir ½ 1-34)“ ir išdėstyti taip:

 „1.4. 90,40 kv. m patalpas (pažymėtas plane 2-13, 2-14, 2-15, 2-16, 2-17, 2-18, 2-19, 2-20) ir 70,51 kv. m bendro ploto patalpas (pažymėtas plane 1-31, 1-32, 1-33, 1-35 ir ½ 1-34) pastate (unikalus Nr. 7397-6022-9016), esančiame Komarų g. 4, Onuškio k., Juodupės sen., Rokiškio r. sav., – Onuškio kaimo bendruomenei“;

 2. Įgalioti Rokiškio rajono savivaldybės administracijos Juodupės seniūnijos seniūną sudaryti ir pasirašyti papildomą susitarimą prie savivaldybės turto panaudos sutarties, sudarytos su Onuškio kaimo bendruomene, dėl papildomai perduodamo turto, išvardinto 1 punkte.

 3. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Violeta Bieliūnaitė-Vanagienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2017 M. VASARIO 24 D. SPRENDIMO NR. TS-28 „DĖL SAVIVALDYBĖS TURTO PERDAVIMO PAGAL PANAUDOS SUTARTIS BENDRUOMENĖMS“ DALINIO PAKEITIMO“ AIŠKINAMASIS RAŠTAS**

2019-03-14

**Parengto sprendimo projekto tikslai ir uždaviniai.**

Suteikti Pandėlio miesto ir Onuškio kaimo bendruomenėms papildomas patalpas, esančias savivaldybei nuosavybės teise priklausančiuose pastatuose.

**Šiuo metu esantis teisinis reglamentavimas.**

Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Rokiškio rajono savivaldybės tarybos 2014 m. gruodžio 19 d. sprendimu Nr. TS-257 patvirtintas Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas.

 **Sprendimo projekto esmė.**

Rokiškio rajono savivaldybės tarybos 2014 m. gruodžio 19 d. sprendimu Nr. TS-257 patvirtintas Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos apraše numatyta, sprendimą, dėl savivaldybei nuosavybės teise priklausančio turto perdavimo bendruomenėms priima rajono taryba.

Rokiškio rajono savivaldybės tarybos 2017 m. vasario 24 d. sprendimu Nr. TS-28, „Dėl savivaldybės turto perdavimo pagal panaudos sutartis“ savivaldybei nuosavybės teise priklausantis nekilnojamasis turtas buvo perduotas laikinai neatlygintinai valdyti ir naudotis panaudos pagrindais, rajono bendruomenėms.

2019-03-12 buvo gautas Onuškio kaimo bendruomenės prašymas, dėl papildomų (58,85 kv. m bendro ploto) patalpų perdavimo laikinai neatlygintinai valdyti ir naudotis bendruomenei, kurios yra pirmame pastato aukšte, tačiau siūloma papildomai perduoti ir ½ patalpos 1-34, t.y. koridoriaus, kuriuo patenkama į patalpas 1-31, 1-32, 1-33, 1-35.

Šiuo metu pastatą-Kultūros namus, esančius Komarų g. 4, Onuškio k., Juodupės sen., valdo Juodupės seniūnija. Seniūnijos veiklai turtas šiuo metu nereikalingas, 2019 m. kovo 14 d. buvo gautas Juodupės seniūnijos raštas, seniūnija neprieštarauja, kad patalpos būtų perduotos bendruomenei.

2019-02-06 buvo gautas Pandėlio miesto bendruomenės prašymas, dėl papildomų (41,67 kv. m bendro ploto) patalpų perdavimo laikinai neatlygintinai valdyti ir naudotis bendruomenei, kurios yra šalia bendruomenės naudojamų patalpų.

Šiuo metu pastatą-Kultūros namus, esančius Vytauto a. 11, Pandėlyje valdo Pandėlio universalus daugiafunkcis centras. Centro veiklai turtas yra reikalingas, 2019 m. kovo 14 d. buvo gautas Pandėlio universalus daugiafunkcio centro raštas, kad turto valdytojas prieštarauja patalpų perdavimui, nes patalpos yra reikalingos centro veiklai vykdyti. Komitetams buvo siūloma iš dalies tenkinti prašymą ir perduoti po ½ 1-22, 1-19, 1-10, 1-11, 1-13, 1-12 patalpų ir 1/3 patalpos 1-15, bei neperduoti 1-21 ir 1-20 patalpų, kuriose yra įrengta centro darbuotojos darbo vieta.

2019 m. kovo 22 d. buvo gautas Pandėlio miesto bendruomenės prašymas, kuriame bendruomenė nesutinka su daliniu prašymo tenkinimu, ir prašo arba perduoti visas prašomas patalpas, arba prašymo netenkinti.

Komitetai siūlė išbraukti pateikto sprendimo projekto 1.2 punktą, kuriuo buvo siūloma tenkinti Pandėlio bendruomenės prašymą iš dalies.

Taip pat šiuo sprendimu siūloma įgalioti turto valdytojus sudaryti ir pasirašyti papildomus susitarimus prie sudarytų Savivaldybės turto panaudos sutarčių.

**Galimos pasekmės, priėmus siūlomą tarybos sprendimo projektą:**

**teigiamos** – bendruomenės galės vykdyti veiklas, bus skatinamas bendruomeniškumas, didinamas ir aktyvinamas jaunimo užimtumas, skatinami bendri renginiai, Pandėlio UDC galės tinkamai organizuoti kultūrinius renginius Pandėlio kultūros centro patalpose;

**neigiamos** – bus nepatenkintas Pandėlio miesto bendruomenės prašymas.

**Kokia sprendimo nauda Rokiškio rajono gyventojams.**

Rokiškio rajono gyventojai galės dalyvauti bendruomenės veikloje ir renginiuose.

**Finansavimo šaltiniai ir lėšų poreikis**.

Nenumatoma.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vedėjo pavaduotoja Violeta Bieliūnaitė-Vanagienė